SVEUČILIŠTE JOSIPA JURJA STROSSMAYERA U OSIJEKU

FAKULTET ZA ODGOJNE I OBRAZOVNE ZNANOSTI

**Doktorski studij Obrazovne znanosti i perspektive obrazovanja**

HODOGRAM POSTUPKA STJECANJA DOKTORATA ZNANOSTI

(PRIJAVE, OCJENE I OBRANE DOKTORSKOG RADA)

|  |
| --- |
| POKRETANJE POSTUPKA STJECANJA DOKTORATA ZNANOSTI PRIJAVOM TEME DOKTORSKOG RADA |
| Tema doktorskog rada prijavljuje se u pravilu tijekom trećeg semestra studija |
|  PRIJAVA TEME doktorskog rada |
| 1. | * tema doktorskog rada prijavljuje se na propisanom obrascu

Prijavi je potrebno priložiti:* suglasnost Etičkog povjerenstva Fakulteta za odgojne i obrazovne znanosti (prema članku 41. stavku 2 Pravilnika o poslijediplomskim studijima na Sveučilištu Josipa Jurja Strossmayera u Osijeku)
* suglasnost i dokaze kompetentnosti predloženog mentora/komentora
 |
| 2. | Vijeće doktorskog studija Obrazovne znanosti i perspektive obrazovanja (u daljem tekstu: Vijeće doktorskog studija) na nadolazećoj sjednici (održavaju se u pravilu jednom mjesečno, osim u kolovozu) :* utvrđuje ispunjavanje uvjeta doktoranda za pokretanje postupka prijavom teme doktorskog rada
* daje prijedlog Fakultetskom vijeću o imenovanju članova Povjerenstva za prihvaćanje/ocjenu teme doktorskog rada
 |
| 3. | Fakultetsko vijeće na nadolazećoj sjednici (u pravilu se održavaju jedanput mjesečno, osim u kolovozu), prema prijedlogu Vijeća doktorskog studija :* imenuje Povjerenstvo za prihvaćanje/ocjenu teme doktorskog rada
 |
| POSTUPAK OCJENE TEME DOKTORSKOG RADA |
| 1. | Imenovano Povjerenstvo za prihvaćanje /ocjenu teme doktorskog rada u roku od 90 dana od dana imenovanja podnosi izvješće Fakultetskom vijeću. |
| 2. | U okviru navedenih 90 dana doktorand javno brani temu doktorskog rada, prethodno javno oglašenu na mrežnim stranicama Fakulteta i Sveučilišta. U 15 minuta, pred Povjerenstvom za ocjenu teme doktorskog rada i zainteresiranom javnošću izlaže cilj i hipoteze (istraživačka pitanja) planiranog istraživanja, metodologiju i plan, kao i očekivani znanstveni doprinos istraživanja. |
| 3. | Nakon javne obrane teme doktorskog rada, Povjerenstvo za prihvaćanje/ocjenu teme podnosi izvješće o temi i javnoj obrani doktorskog rada.U izvješću predlaže : |
| 1. pozitivnu ocjenu teme doktorskog rada;
 | Vijeće doktorskog studija prihvaća predloženu temu i pozitivnu ocjenu teme doktorsko rada i predlaže odluku o prihvaćanju teme doktorskog rada Fakultetskom vijeću, kao i imenovanje mentora/komentora |
| 1. pozitivnu ocjenu teme doktorskog rada uz uvjet izmjene naslova doktorskog rada ili prijedlog izmjene i dopune naslova doktorskog rada
 | Vijeće doktorskog studija predlaže ponovno razmatranje teme nakon izmjena i dopuna naslova i ispravka teme doktorskog rada bez ponovne javne obrane teme doktorskog rada te obavještava doktoranda o zahtjevima i prijedlozima Povjerenstva za prihvaćanje/ocjenu teme za doradom/promjenom naslova teme doktorskog rada. Nakon dostave dorađene teme, ista se dostavlja Povjerenstvu za prihvaćanje/ocjenu teme koje daje svoje, zaključno, mišljenje o dorađenoj temi. Ukoliko je mišljenje o dorađenoj temi pozitivno Vijeće doktorskog studija prihvaća predloženu temu i pozitivnu ocjenu teme dorađenog doktorskog rada i predlaže odluku o prihvaćanju teme dorađenog doktorskog rada Fakultetskom vijeću, kao i imenovanje mentora/komentora |
| 1. pozitivnu ocjenu teme s izmjenama i dopunama u dijelu koji se odnosi na očekivani znanstveni doprinos predloženog istraživanja, metodologiju istraživanja, pregled literature i druge dijelove koji se odnose na područje istraživanja
 | Vijeće doktorskog studija predlaže ponovno razmatranje teme nakon izmjena i dopuna i ispravka teme doktorskog rada bez ponovne javne obrane teme doktorskog rada ilipredlaže doradu teme i ponovnu javnu obranu teme doktorskog rada. Obavještava doktoranda o zahtjevima i prijedlozima Povjerenstva za prihvaćanje/ocjenu teme za doradom/promjenama koje se odnose na očekivani znanstveni doprinos, metodologiju, ili druge dijelove koji se nalaze u području istraživanja. Nakon dostave dorađene teme, ista se dostavlja Povjerenstvu za prihvaćanje/ocjenu teme koje daje svoje, zaključno, mišljenje o dorađenoj temi. Ukoliko je mišljenje o dorađenoj temi pozitivno Vijeće doktorskog studija prihvaća predloženu temu i pozitivnu ocjenu teme dorađenog doktorskog rada i predlaže odluku o prihvaćanju teme dorađenog doktorskog rada Fakultetskom vijeću, kao i imenovanje mentora/komentora. Ukoliko je mišljenje (i prijedlog )o dorađenoj temi negativno, Vijeće doktorskog studija prihvaća negativnu ocjenu teme dorađenog doktorskog rada i predlaže odluku o obustavljanju postupka za stjecanje doktorata znanosti Fakultetskom vijeću jer tema nije prihvatljiva zbog nepostojanja znanstvene utemeljenosti za stjecanje doktorata znanosti. Doktorand ima mogućnost prijave nove teme doktorskog rada. |
| 1. negativnu ocjenu teme koja obuhvaća i negativnu ocjenu javne obrane teme
 | Vijeće doktorskog studija prihvaća negativnu ocjenu teme i predlaže Fakultetskom vijeću obustavljanje postupka stjecanja doktorata znanosti jer nije prihvatljiva zbog nepostojanja znanstvene utemeljenosti za stjecanje doktorata znanosti. Doktorand ima mogućnost prijave nove teme doktorskog rada. |
| POSTUPAK OCJENE DOKTORSKOG RADA |
| Postupak ocjene doktorskog rada doktorand pokreće nakon ispunjenja svih nastavnih i izvannastavnih obveza – stečenih 170 ECTS ili više |
|  | Zahtjev za ocjenu doktorskog rada podnosi se na propisanom obrascu i istome se prilaže:* Doktorski rad u e- inačici ( na e-mediju za pohranu (CD, USB, DVD..) u Wordu i PDF,
* Rezultat provjere autentičnosti rada,
* Izjava o autentičnosti doktorskog rada i akademskoj čestitosti
* Životopis i popis objavljenih radova doktoranda,
* Obrazac potpisane suglasnosti mentora i komentora,
* Sažetak rada
* Potvrda Ureda za računovodstvene i financijske poslove o izvršenim financijskim obvezama
 |
| 2. | Vijeće doktorskog studija razmatra zahtjev doktoranda na nadolazećoj sjednici, utvrđuje ispunjavanje uvjeta za pokretanje postupka ocjene rada te predlaže Fakultetskom vijeću imenovanje Povjerenstva za ocjenu doktorskog rada (u pravilu u sastavu koje je ocijenilo i temu doktorskog rada). |
|  | Fakultetsko vijeće na nadolazećoj sjednici donosi odluku o imenovanju Povjerenstva za ocjenu doktorskog rada.  |
|  | Članovi Povjerenstva podnose izvješće u roku od 90 dana od dana primitka doktorskog rada. U navedenom roku doktorski rad javno se objavljuje na mrežnoj stranici. Ukoliko pristignu komentari i primjedbe javnosti (za koje Povjerenstvo utvrdi da se trebaju uvažiti) doktorand ima rok od 30 dana za doradu doktorskog rada -prije isteka roka za dostavu izvješća Povjerenstva.U svom izvješću Povjerenstvo za ocjenu doktorskog rada predlaže: |
| 1. da se doktorski rad prihvati i doktorandu dopusti pristupanje obrani doktorskog rada
 | Vijeće doktorskog studija prihvaća izvješće i predlaže Fakultetskom vijeću prihvaćanje doktorskog rada i imenovanje Povjerenstva za obranu doktorskog rada  |
| 1. da se doktorski rad vrati doktorandu radi dopuna ili ispravaka
 | Vijeće doktorskog studija vraća rad doktorandu na doradu i otklanjanje nedostataka prema uputama i primjedbama Povjerenstva za ocjenu doktorskog rada. Doktorand u roku od 90 dana ima obvezu dorade doktorskog rada. Ukoliko u navedenom roku ne dostavi dorađenu verziju doktorskog rada, a zato nema opravdanog razloga, smatrat će se da je doktorski rad odbijen. Postupak ponovljene ocjene doktorskog rada nakon dorade istovjetan je postupku prve predaje doktorskog rada. U ponovljenom postupku Povjerenstva za ocjenu doktorskog rada može predložiti prihvaćanje ili odbijanje doktorskog rada.  |
| 1. da se doktorski rad odbije
 | Vijeće doktorskog studija može prihvatiti izvješće i predložiti Fakultetskom vijeću njegovo usvajanje -odbijanje doktorskog rada i obustavljanje postupka) ili predložiti proširenje sastava povjerenstva/imenovanje novog Povjerenstva radi nove ocjene |
| OBRANA DOKTORSKOG RADA |
| Slijedom pozitivne ocjene doktorskog rada Fakultetsko vijeće na nadolazećoj sjednici donosi odluku o prihvaćanju doktorskog rada i imenovanju Povjerenstva za obranu (u pravilu u sastavu koji je i ocijenilo rad). Obrana doktorskog rada je javna provodi se u roku od 30 dana od dana prihvaćanja doktorskog rada i imenovanja Povjerenstva za obranu. |
| 1. | Nakon sjednice Fakultetskog vijeća odluke o prihvaćanju doktorskog rada dostavljaju se doktorandu i članovima Povjerenstva. |
| 2 | Obrana doktorskog rada je javna i obavijest o istoj oglašava se na mrežnim stranicama Fakulteta i Sveučilišta najmanje osam dana prije dana utvrđenog za javnu obranu doktorskog rada. Doktorandu i članovima dostavlja se protokol obrane. |
|  | Nakon izlaganja doktoranda i rasprave (pitanja Povjerenstva i nazočne javnosti) Povjerenstvo za obranu doktorskog rada donosi sljedeće odluku da je doktorand |
| 1. obranio rad jednoglasnom odlukom Povjerenstva
 |  Doktorand uspješnom obranom stekao uvjete za stjecanje akademskog stupnja doktora znanosti |
| 1. obranio rad većinom glasova Povjerenstva
 |
| 1. nije obranio doktorski rad
 | Doktorand nije obranio doktorski rad i ima pravo nakon 90 dana ponovno prijaviti izradu i obranu doktorskog rada, ali ne istu temu. |
|  Nakon uspješne obrane doktorskog rada u rad se dodaje list s podatcima o autoru, sastavu povjerenstva i potpisima članova Povjerenstva te datumom obrane rada. Doktorand je obvezan u roku od 25 dana od dana obrane predati uvezani doktorskog rada te elektroničku inačicu u 3 primjerka. |